Συστήματα Έλξης Τροχιοδρομικών Συστημάτων: τεχνολογίες αιχμής
Creators: name: Τσαούση, Χριστίνα Γεωργίου
Publisher: name: Aristotle University of Thessaloniki
Year: 2012
Subjects: Τροχιόδρομος
Τραμ
Αλυσοειδής
Tramway
Catenary
Recovery Braking

description: Στα τέλη του 20ου αιώνα οι αρμόδιοι για τις αστικές συγκοινωνίες φορείς με τη στήριξη της πολιτικής ηγεσίας, άρχισαν να σχεδιάζουν την κατασκευή νέων γραμμών τραμ, ωθούμενοι από προβλήματα, όπως η κυκλοφοριακή συμφόρηση και η ατμοσφαιρική ρύπανση. Από τότε μέχρι και σήμερα τα τροχιοδρομικά συστήματα αναπτύσσονται ραγδαία. Η κατασκευή νέων και η επαναλειτουργία παλαιότερων δικτύων τραμ αυξάνεται όλο και περισσότερο, ενώ τα επόμενα 10 χρόνια πρόκειται να κατασκευαστούν περισσότερα δίκτυα τραμ από ποτέ. Οι νέες τεχνολογικές εξελίξεις, επίσης, έχουν αλλάξει κατά πολύ τη δομή του συστήματος, γι’ αυτό και είναι απαραίτητο οι πόλεις που επιθυμούν να υιοθετήσουν το σύστημα αυτό να είναι πλήρως ενημερωμένες πριν την εφαρμογή του. Η παρούσα μεταπτυχιακή εργασία πραγματεύεται τα συστήματα έλξης των τροχιοδρομικών συστημάτων μεταφορών. Μελετά τα βασικά κατασκευαστικά και λειτουργικά χαρακτηριστικά όλων των συστημάτων που χρησιμοποιούνται, και ειδικότερα αναζητά, καταγράφει και αξιολογεί τα νέα συστήματα, που είτε έχουν υλοποιηθεί και εφαρμόζονται τα τελευταία χρόνια, είτε είναι σε στάδιο ερευνών ή δοκιμών. Το πρόβλημα που καλείται να αντιμετωπίσει η παρούσα εργασία συγκεντρώνεται σε δύο διαφορετικά επίπεδα. Στο επίπεδο της εξέλιξης των τεχνολογιών, δηλαδή στις νέες δυνατότητες ελαχιστοποίησης του κόστους εγκατάστασης, της κατανάλωσης ενέργειας και της βελτίωσης των επιδόσεων και της αυτονομίας ενός τροχιοδρομικού συστήματος, και στο επίπεδο της αποφυγής της οπτικής όχλησης που προκαλούν οι εγκαταστάσεις τροφοδοσίας τροχιοδρομικού συστήματος. Τα συμπεράσματα της σύγκρισης και της αξιολόγησης των διαφόρων συστημάτων τροφοδοσίας μπορούν να αξιοποιηθούν από φορείς εκμετάλλευσης, επενδυτικούς φορείς, την πολιτεία, ερευνητές, σπουδαστές και γενικότερα από φορείς διαχείρισης ενός συγκοινωνιακού συστήματος. Τέλος, διατυπώνονται τα συμπεράσματα από την εκπόνηση της εργασίας και καταγράφονται οι μελλοντικές τάσεις και προοπτικές για την εξέλιξη των τροχιοδρομικών συστημάτων τροφοδοσίας.
description: In the late 20th century, responsible for urban transport operators with the support of the political leadership, began to plan the construction of new tram lines, prompted by problems such as traffic congestion and air pollution. From then until today tramway systems grow rapidly. The construction of new and the reopening of old tram networks is increasing more and more, while there are to be built more than ever tram networks in the next 10 years. New technological advances also have changed significantly the structure of a tramway system, so it becomes essential that cities wishing to adopt a system must get fully and up to date informed prior to its implementation. This thesis deals with the systems of traction tramway transport systems. It studies the basic structural and functional features of all the systems, and in particular, searches, records and evaluates the new systems, which have been implemented and applied in recent years or are being under research or testing stage. The problem facing the present thesis is concentrated on two different levels. In terms of technological developments, namely new possibilities for minimizing installation costs, energy consumption and improvement of the performance and autonomy of a tramway system, and at avoiding the visual impact caused by the catenary tramway systems. The findings of the comparison and evaluation of various power supply systems can be used by tramway operators, investment operators, the state or other authorities, researchers, students and generally, by managers of a transport system. It draws conclusions from drafting this thesis and records future trends and prospects for the development of the tramway power supply systems.